2018. gada 14. novembrī Rīkojums Nr. 610

Rīgā (prot. Nr. 52 36. §)

**Par valstij piekritīgā nekustamā īpašuma Ķeguma ielā 6–2, Rembatē, Rembates pagastā, Ķeguma novadā, nodošanu Ķeguma novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu Valsts ieņēmumu dienestam bez atlīdzības nodot Ķeguma novada pašvaldības īpašumā valstij piekrītošo bezmantinieka mantu – dzīvokļa īpašumu (nekustamā īpašuma kadastra Nr. 7484 900 0058) – dzīvokli Nr. 2 (telpu grupas kadastra apzīmējums 7484 004 0301 001 002) un tam piekrītošās 334/9109 kopīpašuma domājamās daļas no daudzdzīvokļu mājas (būves kadastra apzīmējums 7484 004 0301 001) un zemes vienības (zemes vienības kadastra apzīmējums 7484 004 0301) – Ķeguma ielā 6–2, Rembatē, Rembates pagastā, Ķeguma novadā (turpmāk – nekustamais īpašums), pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanā.

2. Ķeguma novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.

3. Pilnvarot Ķeguma novada pašvaldību parakstīt nostiprinājuma lūgumu par īpašuma tiesību nostiprināšanu valstij uz nekustamo īpašumu, kā arī veikt citas nepieciešamās darbības īpašuma tiesību nostiprināšanai.

4. Ķeguma novada pašvaldībai, nostiprinot zemesgrāmatā īpašuma tiesības uz nekustamo īpašumu:

4.1. ierakstīt nekustamo īpašumu zemesgrāmatā uz valsts vārda vienlaikus ar Ķeguma novada pašvaldības īpašuma tiesību nostiprināšanu;

4.2. norādīt, ka īpašuma tiesības nostiprinātas uz laiku, kamēr Ķeguma novada pašvaldība nodrošina šā rīkojuma 1. punktā minētās funkcijas īstenošanu;

4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

5. Šā rīkojuma 4.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards